《渡大凌河》
清代·鄂容安

晴山迢递去茫茫，秋草平沙古战场。一日拓疆穷海上，百年归马在山阳。

沟渠但使分清溜，丰乐端应见此乡。闻道昔年烟火集，河间五十有三庄。

作者简介：（1714—1755）清满洲镶蓝旗人，字休如，号虚亭，西林觉罗氏，鄂尔泰长子。雍正十一年进士。充军机处章京。乾隆间历编修、兵部侍郎、河南巡抚、两江总督。授参赞大臣，从征伊犁。会阿睦尔撒纳叛，力战不支，自尽，谥刚烈。工诗，有《鄂虚亭诗草》。